
ДО
ДОБРИЧКИ ОБЩИНСКИ СЪВЕТ



ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
Кмет на община Добричка, град Добрич

Относно: Удължаване срока на договор за отдаване под наем на общински поземлен имот с начин на трайно ползване (НТП) пасище, сключен между Община Добричка и Дауд Юсеин Кадир.


УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,
	
Дауд Юсеин Кадир е собственик на животновъден обект, находящ се в село Малка Смолница, община Добричка с рег. № 4645450024 /стар № 9386-0030/, регистриран в Интегрираната информационна система на Българската агенция по безопасност на храните, отглеждащ едри преживни животни (ЕПЖ). През 2021г. същият сключва с община Добричка Договор № 3221273 от 30.09.2021г., вписан с акт № 112, том XI, вх. рег. № 10062 от 23.11.2021г. на СВп - Добрич при АВп за отдаване под наем на поземлен имот с начин на трайно ползване пасище, находящ се в землището на село Малка Смолница, община Добричка със срок от 5 стопански години, считано от 01.10.2021г. Срокът по този договор изтича на 01.10.2026г.
В резултат на измененията в разпоредбата на чл.37и от Закона за собствеността и ползването на земеделските земи (ЗСПЗЗ), договорите за наем на пасища, мери и ливади от общинския поземлен фонд се сключват в срок до 20 юни и са с минимален срок от 5 календарни години, който започва да тече от следващата календарна година. 
В изпълнение на разпоредбите на чл.37и, ал.12 от ЗСПЗЗ е сключен нов договор за отдаване под наем за същият поземлен имот с НТП - пасище за срок от 5 календарни години, считано от 01.01.2027г.
В община Добричка постъпи заявление с вх. рег. № ВхК - 3420/17.06.2026г. от Дауд Юсеин Кадир за удължаване срока на Договор № 3221273 от 30.09.2021г. до края на календарната 2026г., поради това, че след изтичане на срока му няма да има правно основание за ползване на имота. Това от своя страна ще възпрепятства стопанската дейност на Дауд Юсеин Кадир като животновъд, осъществявана на територията на община Добричка в периода от 01.10.2026г. до 31.12.2026г.
След изтичане срока на Договор № 3221273 от 30.09.2021г., имота предмет на същият, ще остане неизползваем до 01.01.2027г., когато започва действието на новия договор.
Разпоредбата на чл.37и, ал.12 от ЗСПЗЗ определя минималният срок на договорите - 5 години, като не е посочен максимален такъв, като определянето му в случая е от компетентността на общинския съвет. 
Във връзка с гореизложеното, предлагам Добрички общински съвет да приеме следното:

			ПРОЕКТ!
РЕШЕНИЕ:

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.8, ал.1 от Закон за общинската собственост, чл.24а, ал.6, т.4 и чл.37л, ал.2, т.1, предложение второ от Закона за собствеността и ползването на земеделските земи, Добрички общински съвет :
I. Дава съгласие да се измени договор за отдаване под наем на поземлени имоти, с НТП пасище по реда на чл.37и, ал.4, ал.6 и ал.12 от ЗСПЗЗ от 30.09.2021г., вписан с акт № 112, том XI, вх.рег. № 10062 от 23.11.2021г. на СВп - Добрич при АВп, сключен между община Добричка и Дауд Юсеин Кадир, като се удължава срока му на действие с 3 /три/ месеца, считано от 01.10.2026г. до 31.12.2026г.
II. Възлага на Кмета на община Добричка да подпише анекс към Договор за отдаване под наем на поземлени имоти, с НТП пасище, с рег. № 3221273 от 30.09.2021г., вписан с акт № 112, том XI, вх. рег. № 10062 от 23.11.2021г. на СВп - Добрич при АВп за идеална част с площ 300,137 дка от поземлен имот с идентификатор № 46454.18.17, целият с площ 377,137 дка; по КККР на с. Малка Смолница, община Добричка, с допълнителен срок от три месеца, считано от 01.10.2026г. до 31.12.2026г.
Приложение:
· Заявление с вх. рег. № ВхК - 3420/17.06.2026г. от Дауд Юсеин Кадир;
· Справка за животни в ОЕЗ от Българска агенция по безопасност на храните;
· Договор за отдаване под наем на поземлени имоти, с НТП пасище по реда на чл.37и, ал.4, ал.6 и ал.12 от ЗСПЗЗ от 30.09.2021г., вписан с акт № 112, том XI, вх. рег. № 10062 от 23.11.2021г. на СВп - Добрич при АВп;
· Анекс към Договор № 3221273/30.09.2021г.
· Договор за отдаване под наем на недвижими имоти - пасища по реда на чл.37и, ал.12 от ЗСПЗЗ от 17.06.2026г., вписан с акт № 182, том VIII, вх. рег. № 4608 от 22.06.2026г. на СВп - Добрич при АВп.


ВНОСИТЕЛ:

СОНЯ ГЕОРГИЕВА
Кмет на община Добричка

